Downloaded from YTS.MX
Official YIFY movies site: YTS.MX
NETFLIX PREDSTAVLJA
Evo ga.
Finale utrke na 200 m za muškarce klase T36 na Paraolimpijskim igrama 2008.,
na Nacionalnom stadionu u Pekingu,
pred više od 90 000 gledatelja.
I rekao bih da praznih mjesta nema.
Neobično. Prvi je put na Paraolimpijskim igrama
stadion pun puncat, u ikojem sportu.
Navodno je hongkonška zvijezda Andy Lau
strastven navijač
jednog od trkača, So Wa Waija.
Pa je možda zato nahrupila
gomila gledatelja.
Fanovi Andyja Laua…
Vrijeme je, Čudesni. Vrijeme da zasjaš.
So Wai Waiju je ovo četvrti uzastopni nastup
na Paraolimpijskim igrama, od onih 1996.
Osvajač je brojnih zlata.
No u 27. ga godini života
smatraju atletičarem na zalasku
međunarodne sportske karijere.
Ovo bi mu mogao biti zadnji trk ka slavi, zadnji podij.
Hoćemo li danas opet posvjedočiti čudu?
Finale utrke na 200 m za muškarce klase T36 počinje.
Atletičari, molimo pristupite startnoj liniji.
Gledaj mamu.
Pozor.
Kreni.
Hej!
Ne trči nasumično! Idi na drugi kat!
Već sam prijavio, na drugi kat!
Vaš unuk ima hemolitičku žuticu.
Krvna grupa mu je različita od majčine,
pa mu njezina antitijela uzrokuju rast razine bilirubina,
što dovodi do žutice.
Što to znači?
Žutica mu utječe na mozak.
Dio mozga koji upravlja mišićima mu je trajno oštećen.
Ukratko, ima
cerebralnu paralizu.
Čak i da preživi,
smatram da će mu biti teško hodati i sam se hraniti.
Sada samo možemo
izvršiti zamjenu krvi.
Pitanje je…
-Želite li to? -Da!
Učinite što god treba!
Zbog cerebralne paralize,
tonus i upravljanje mišićima su mu lošiji od prosjeka.
Na primjer,
prsti mu pokazuju znakove atrofije.
A što se tiče donjih udova,
pošto su mu mišići jako slabi,
iskustvo mi govori
da, ako dosad nije prohodao,
su mu neznatne šanse da to ikad i učini.
Otkrili smo i da mu je zbog cerebralne paralize
preostalo 10 do 20 % sluha,
što mu otežava komunikaciju.
Prijeko mu je potreban slušni aparat.
G. Shui, jednu kolu, molim.
Može.
Ne treba, častim.
Zašto njega?
Zašto njih ne?
Evo, dva dolara.
Ajme, dokad će tražiti?
Hej, zar nemate posla?
Gđa So kaže da nema slušnog aparata njenog sina.
Traži ga.
Je li mentalno oštećen tvoj sin ili ti?
Već ti dopuštam da ga dovodiš.
Sad zbog njega zaustavljam strojeve.
Imamo rok.
Traži ga sama!
Svi nazad na posao!
-Sve ste lude! -Uzalud je.
Bolje je da kupi novi.
Košta tisuće dolara.
Wa Wai?
Wa Wai!
Zašto si ovdje?
Tko te je donio ovdje?
Ne možeš hodati,
ali možeš vrištati!
Zašto se smiješ?
Što je smiješno?
Smiješno ti je?
Sad hodaj
ili umrimo zajedno!
Hodaj.
Hodaj!
Pokaži mi da možeš hodati, dobro?
Gledam te.
Hodaj prema meni.
Svi te smatraju drugačijim.
Pa onda budi
izvanredan.
Da, svaka čast.
Tako je, još jedan korak.
Kako se zoveš, mali?
Shu Ah Ai.
Ne, „shu“ znači gubiti.
So.
Wa.
Wai.
So Wa Wai.
Pokaži djedu kako hodaš. Sjajan si.
Tata, Wa Waiju ide izvrsno.
Dragi, bila sam kod doktora.
Kaže da Wa Waijevo stanje nije nasljedno.
Kaže da će iduće dijete biti dobro.
Jako je iscrpljujuće odgajati još jedno dijete.
Nađi još jedan posao.
Kad ostarimo,
netko se mora brinuti o Wa Waiju.
Prestani se igrati. Požuri.
Wa Wai!
Kin Wai.
Gdje si bio, mali?
Požurite. Moram sašiti hrpu odjeće.
I odnijeti u tvornicu.
Večeras za zadaću…
Mama! Moram na zahod.
Nije s tobom lako. Požuri.
Kin Wai.
Kako je prošlo učenje napamet?
Mislim da si opet dobio nulu.
Da čujem. Koja je ovo riječ?
Ne znam.
A ova?
Ne znam.
„Sportsko udruženje za osobe s fizičkim invaliditetom“.
„Sportsko udruženje“.
„Atletski tim“?
Bog sreće je stigao!
Neka vas prati uspjeh, gđo Chan! Bog sreće je ovdje!
Bog sreće!
Baš si pametan. Sad znaš i pisati?
Lijepo pišeš!
Evo ti deset dolara.
Hvala, gđo Chan. Hvala!
Dobar si ti dječak!
Wa Wai! Mama želi da se vratiš na večeru.
Što to radiš?
Prodajem Boga sreće!
Kin Wai, večeras možemo jesti više!
Super!
Hej, tko ti je dao da ovdje prodaješ Boga sreće?
Smiješ nastaviti ako mi pokupimo pola zarade.
Što to radite?
Ne miči se, inače ću te prebiti.
Mama, zlostavljaju Wa Waija.
Ha?
Wa Wai!
Hej! Prestani bježati, klipane!
-Vidjet ćeš, gade! -Wa Wai!
Hajde! Trčite brže!
Požurite! Ulovite ga!
Idite gore.
Brzo, prepriječite mu put!
Nalijevo.
Wa Wai! Trči brže!
Prepriječite mu put! Nemojte pratiti mene!
Hajde! Naprijed!
Kamo ste krenuli?
Kvragu! Brz je taj retardirani!
Požuri! Ne daj da te ulove!
Wa Wai! Trči brže!
-Trči brže! -Ni makac!
Stani, retardirani!
Hrpo derišta!
Gubite se!
Ajmo! Što čekate?
Wa Wai, jesi li se ozlijedio?
Je li ti loše?
Večeras možemo jesti više.
Došla sam prijaviti.
Wa Wai.
Koliko ti je godina?
Trinaest.
Onda je premlad.
ZA SUDIONIKE OD 14 GODINA NAVIŠE
ZA SUDIONIKE OD…
Već je ušao u četrnaestu.
Ušao?
Čujte, gospođo. Sad mu je 13.
Natjecao bi se protiv 18- i 19-godišnjaka.
Nije fer ni prema njemu.
Pogledajte koliki su mu udovi.
Vjerojatno je viši od tih 18- i 19-godišnjaka.
Još je u pubertetu, a viši je od vas.
Dajte mu priliku.
Vratite se dogodine, gospođo.
Wa Wai!
Kuda ćeš?
Daj sve od sebe do cilja.
Gledaj onuda i samo trči, hajde!
Wa Wai,
ti 18- i 19-godišnjaci su niži od tebe.
Dobro! Na mjesta.
Pozor.
Hajde, Wa Wai.
Wa Wai! Završio si utrku!
Wa Wai!
Wa Wai! Završio si utrku!
-Vrati se! Wa Wai! -Gospođo.
-Vrati se! -Gospođo.
-Wa Wai!
On je vaš sin?
Da.
Ja sam Fong, trener Paraatletskog tima Hong Kong.
Pozvao bih vašeg sina na naš trening.
Ha?
Dovedite ga u ponedjeljak u 19 h.
Wa Wai.
Uskoro ćeš početi trenirati.
Slušaj trenera Fonga.
Nemoj se sramiti postavljati pitanja.
Ne odustaj lako, dobro?
Jesi li me čuo?
Možeš li ti to?
Naravno,
to je samo trčanje.
Koliko teško može biti?
Još sedam krugova.
Nastavi trčati!
Gubi se ako ne možeš.
Ne usporavaj ostale!
Treneru Fong, sigurni ste da taj mali to može?
-Nađimo nekog drugog. -Kako si?
Jesi umoran? Popij vode.
Što se događa?
Odmaraj kod kuće.
Nastavi trčati.
Trči.
Gđo So,
ako ću ga trenirati, molim vas, ne uplićite se.
Nemojte više dolaziti.
A i niste atletičarka.
Maknite se sa staze.
Evo, popij vode.
Pij polako.
Da ti kažem nešto.
Nemoj trenera Fonga shvaćati preozbiljno.
Ako kaže deset krugova,
samo reci: „Može!“
Pa otrči dva.
A ostale odhodaj.
Nego,
jesi i ti članica Tima osoba s invaliditetom?
Trener Fong mi je stariji brat.
Nego,
zašto on trči s plastičnom vrećicom na glavi?
Lud je.
Kaže da je jednako dobro kao visinski trening.
Zna trenirati svoj kardiovaskularni sustav.
Priča se
da se na 100 m utrkivao s vlakovima.
Zaista je bio brži od vlaka.
Zato ga zovemo Vlak Tung.
Ne budi blesav, neće upaliti.
Što on to govori?
Tko bi znao? Razumije ga samo Gai.
Pa nam uvijek treba Gai da prevede.
Neka! Dobro, radi što želiš, čak i ako te to ubije.
Kako hoćeš.
Što sad hoće?
Kaže da mu je na pamet pao brži način da preda štafetu. Svašta.
-Požuri. -Dobro, dolazim.
Dobro, evo me.
Hajde, brzo.
Vlače Tung, vježbaj sam.
Gai i Keung. Istrčite pet krugova.
Pa još jedan nakon tri minute.
Punom brzinom zadnjih 200 m. Triput.
Pa sa mnom vježbajte predaju štafete.
Dobro.
Wa Wai, večeras otrči još deset krugova.
To je ukupno 20.
Mislim non-stop. Znaš što znači non-stop?
Naravno.
Onda hajde.
Hej!
Rekao sam da trčiš, a ne hodaš.
SPORTSKO UDRUŽENJE ZA OSOBE S INVALIDITETOM
Dobro, došao je kraj!
Svjetlima, ali ne i tebi.
Imaš još osam krugova.
Ne idi kući dok ne završiš.
Trči.
Znaš li zašto sam te izabrao?
Onaj si dan pokazao vrlo stabilne
i česte iskorake.
Nikad nisam vidio tako jakog početnika.
Ali vidio sam to samo jednom.
Kod tebe to više nisam nikad vidio.
Wa Wai, trener Fong je zahtjevan
jer želi da postaneš dovoljno dobar da ga zamijeniš.
Na zadnje je Igre
vodio Vlak Tunga, Keunga i mene na štafetu od 4x100 m.
Čak i rezultatom s treninga
mogli smo osvojiti medalju.
Ali Keung i ja smo mislili da smo izašli iz prostora za izmjenu,
što nas je koštalo vremena.
Na kraju smo bili četvrti i ostali bez medalje.
Najteže je palo treneru Fongu jer su mu to bile zadnje Igre.
Zašto je prestao trčati?
Ozlijedio je leđa, a i star je.
Ali i nas trojica imamo više od 30 godina.
Ove bi i nama mogle biti zadnje.
Pa
sad računamo na tebe.
Znači li to
da možemo osvojiti zlato ako ja budem trčao?
Tko zna?
Tako si spor, možda srebro.
Nikako, moram osvojiti zlato!
Da, moram osvojiti zlato!
Rekord na 100 m mu je još uvijek iznad 15 s.
Nije to velik problem, možemo mu pomoći da skrati.
Trenutno me najviše brine njegova ravnoteža. Gle.
Ne može trčati prvu i treću dionicu.
Pa mora biti drugi?
Loš je u predaji, pa je i riskantnije.
Požuri!
Ne, loše nam se piše.
Zašto?
Ja uvijek trčim zadnju!
Odluka je moja i točka.
Zašto se uvijek prilagođavamo njemu?
Mi smo tim.
Nije važno tko prijeđe cilj.
Meni je važno!
Odustajem!
-Pusti me! -Jesi završio?
Propadamo ako on trči treću.
Ali imamo šanse ako trči zadnju.
Želiš da trči četvrti?
Odlazim ne otrči li ispod 15 sekundi!
Nastavite.
Da.
Polako.
Prvo uhvati ravnotežu.
Čučni dublje.
Polako, uhvati ravnotežu.
Možeš li ili ne?
Wa Wai? Zašto na glavi nosiš vrećicu?
Wa Wai?
Zašto plačeš?
Jesu li te zlostavljali?
Reci mi.
Želim…
Želim trčati brže.
Već se tako jako trudim.
Umjesto da jako plačeš, jako trči.
Ajmo zajedno u manje od 15 sekundi!
Brže!
Lijep i sočan hamburger.
Wa Wai, moraš jesti više govedine.
Razvij još mišića,
pa ćeš moći nositi i dvije Gill.
Kin Wai, evo tvoga.
Tvoj ima sira. Wa Waijev nema.
Hej, Wa Wai. Čekaj me.
Tata, uzmi jaja.
Mama, uzmi jaja.
Wa Wai, uzmi jaja.
Ruka!
Hej!
Mladiću.
Oprosti, molim te.
Ovo je moje mjesto.
Kako je prošlo?
Vlak Tung se nije ni pojavio.
Na njemu je hoće li trčati s nama ili od nas.
Ali samo smo trojica, hoćeš li ti opet trčati?
Nazovi ga, popričajte.
Jesi li lud?
On nema problem s Keungom.
Ti ga nazovi.
Zaboravi, pusti ga.
Meni ne daju da uđem.
Tebi daju, ali ti nećeš.
Puno je komaraca.
Kakva gnjavaža.
Znaš li da imaš obožavatelja?
Onaj šašavi Wa Wai
nosi vrećicu na glavi, baš kao ti.
Koriste li se vrećice za to?
Mislila sam da su samo za robu.
Hoćeš?
Fino je.
Da podijelimo?
Taj je šašavi dječak plakao dok je govorio:
„Da bar mogu trčati tako brzo kao on.“
Sigurno je kul
biti nekomu idol.
Trči!
Kažem, trči, mlitavče!
Trči!
Kažem, trči, mlitavče!
Ispruži ruku!
Zgrabi!
Trči!
Brže!
Gledaj naprijed! Trči!
Trči brže! Trči!
Trči!
Vrijeme je 14,57 sekundi!
Uspio si!
PREMA AERODROMU
Daj sve od sebe, sine.
Rekao sam rodbini da gleda
TV prijenos uživo i navija za tebe.
U Hong Kongu nema prijenosa Paraolimpijskih igara uživo.
Stvarno?
Ali Lee Lai Shanino osvajanje zlata prošli mjesec
sam gledala na TV-u.
Kako naše Igre uspoređivati s Olimpijskim?
Mi dobijemo samo par desetaka tisuća ako osvojimo medalju.
Vlada je Lee Lai Shan dala milijun za njeno zlato.
Zašto je razlika tolika?
Nema tu pravde, nema iste nagrade za isti trud.
OLIMPIJSKO SELO U ATLANTI
Prijavit ću nas. Čekajte me ovdje.
Ovuda, molim.
Wa Wai?
Mama, čuješ li me?
Da, čujem te.
Mogu pričati samo pet minuta.
Ha?
Onda ću pričati brže.
Letio si deset sati, jesi li umoran?
Jesi li odspavao?
Jedi više govedine, američka govedina je dobra.
Da, ovdje ima mnogo govedine.
Ima odrezaka i hamburgera.
Sve je besplatno.
Onda se najedi.
Trebaš energije za trčanje.
Ali ne želim više trčati.
Vas nema ovdje.
Skroz sam sâm.
Kako si sam?
Ja te gledam.
Kako?
Hoćeš li doletjeti ovdje?
Kad počneš trčati,
zamisli da te ja gledam na cilju.
Baš kako uvijek kažu.
Gledaj mamu, pozor, kreni!
Ha?
Gledaj mamu, pozor, kreni!
Kažu „na mjesta“,
ne „gledaj mamu“.
Nego, gdje su tata i Kin Wai?
Ta dvojica spavaju kao svinje.
Daj da čujem.
Samo tren.
Čekaj.
Počinje štafeta na 4x100 m za muškarce klase T36 do 38.
Atletičari, molimo pristupite startnoj liniji.
Posljednji poziv na štafetu na 4x100 m za muškarce klase T36 do 38.
Atletičari…
Kako je sad?
Ne, još uvijek nema signala.
-A iz ovog položaja? -Ne.
Malo pomakni, Hong. Još uvijek nema signala!
A sad?
Još uvijek ništa.
Radi! Ne miči se!
To je Wa Wai.
Počinje štafeta na 4x100 m za muškarce klase T36 do 38.
Atletičari,
-priđite startnoj liniji, molim. -Piški mi se.
Izdrži još malo. Utrka počinje.
Posljednji poziv na štafetu na 4x100 m za muškarce klase T36 do 38.
Atletičari, poredajte se iza startne linije.
Sve osoblje neka napusti stazu.
Keung!
Ne boj se! Imaš šansu, nije vrijeme za strah!
-Strah je poraz! -Odlazite odmah.
-Trči dok možeš! -Hajde!
-Hajde. -Ovo nam je zadnja utrka!
-Osvoji mi medalju, može? -Hajde.
-Možeš li? Keung! -Hajde.
Da!
Mogu ja to!
-Da! -Da!
Štafeta na 4x100 m za muškarce klase T36 do 38.
Na mjesta,
pozor…
Brže!
Kreni!
Ruka!
Trči!
Trči do cilja!
Hong Kong nadoknađuje i sustiže
Japan i Sjedinjene Države,
s Velikom Britanijom za petama.
Ulazimo u posljednjih 20 m. Svi su u lovu.
Jako tijesno.
Na samoj liniji!
Japan, Sjedinjene Države i Hong Kong.
Mislim da će snimka odlučiti
tko odnosi zlato.
Ne bi trebalo potrajati. Svi trkači gledaju veliki ekran.
Hong Kong! Vrijeme je 50,46 sekundi.
Zlato u štafeti na 4x100 m za muškarce klase T36 do 38 odnosi Hong Kong,
srebro Sjedinjene Države a broncu Japan.
Čestitke Hong Kongu na prvom paraolimpijskom zlatu
u ovoj disciplini!
Diži se!
Osvojili smo prvo mjesto!
Pobijedili smo!
Diži se!
Gle!
ČESTITAMO
Prvo mjesto!
Gospodine! Molim vas!
Moj tim!
Prvo mjesto!
-Evo ih. -To je So Wa Wai!
-Vratili su se. -Ovuda.
-Siđite odavde. -Stanite ovdje.
Wa Wai!
Smiješak!
-Mama! -Recite nešto.
-Mama! Tako mi nedostaješ! -Wa Wai!
Nedostaješ mi!
Bio si nevjerojatan.
Ajme, tako je teška!
-Jesi li umoran? -So Wa Wai.
Kakak je osjećaj osvojiti prvo paraolimpijsko zlato za Hong Kong?
A gospođa So?
So Wa Wai tako mlad predstavlja Hong Kong.
Rezultati su sjajni,
kako se osjećate?
Divno je.
Pa, „Čudesna mamo“,
u čemu je tajna odgoja ovog „Čudesnog dječaka“?
U više govedine.
Kao mama paraolimpijskog atletičara,
što mislite, što Vlada treba poboljšati?
Istu nagradu za isti trud.
Molim?
Tako je.
Mislim, zlatni su olimpijci.
Zašto paraolimpijci dobivaju toliko manje od običnih olimpijaca?
Mislim da bi za isti trud trebala biti ista nagrada.
Da!
Dobro rečeno!
Mama.
Ovo je za tebe.
Kad sam bio mali,
djed je uvijek govorio
da kad si se udala za tatu,
nisi imala nikakvog zlatnog nakita.
Pa
ću ti ja osvojiti hrpu i hrpu zlatnih medalja.
Trkači spremni.
MAMA UZ SINA U NAUMU
DA POSTANE PROFESIONALAC
…Ukrajinac dobro startao, Hongkonžanin ima posla.
Japancu ide dobro, već prestiže Britanca
i Kineza, Hongkonžanin je zadnji.
Hongkonžanu se crno piše. Može li sustići nakon zavoja?
Japanac još uvijek vodi, Kinez mu je za petama
a i Ukrajinac.
Japan, Kina, Ukrajina, Velika Britanija.
Sad sprintaju,
Hongkonžanin pokušava ne ostati predzadnji.
Nadoknađuje razliku, ali ima je još poprilično.
Ovo je zadnjih 100 m.
Svi daju sve od sebe.
Hongkonžanin u ozbiljnom lovu. Ne popušta.
To je So Wa Wai, juriša kroz gomilu!
Japanac u opasnosti!
Izuzetan je, preuzima vodstvo!
Ne mogu vjerovati! Kakva senzacija! On leti!
Ukrajinac sustiže, Japanac još uvijek drugi,
ali za Soa nema brige!
Vrijedan strahopoštovanja.
Izvanredna utrka za So Wa Waija!
Kući odnosi zlatnu medalju!
Hong Kong opet ulazi u povijest!
Vrijeme je 24,36, novi svjetski rekord!
-Treće paraolimpijsko zlato. -To!
-Pobijedio? -Za Wa Waija Soa.
-Nakon finala na 100 i 400 m za muškarce. -Da!
A i treći uzastopni put da ruši
vlastiti svjetski rekord.
Čestitke!
Moj sin! To je moj sin!
Wa Wai!
Na Paraolimpijskima 2004. u Ateni.
naš Čudesni So Wa Wai
opet je za Hong Kong osvojio zlato na 200 m u klasi T36
te istovremeno srušio vlastiti svjetski rekord.
Čestitke raznolikim pobjednicima
na osvajanju 35. nagrade Hong Konga za deset istaknutih pojedinaca.
Popnite se na grupno fotografiranje.
Hvala medijskim partnerima.
Još jednom čestitamo pobjednicima.
Zdravo, gđo So.
-Zdravo. -Bok.
-Jesam li vas uplašio? -Ne.
Evo moje posjetnice.
G. Lau?
Možete me zvati Victor.
Moja je tvrtka specijalizirana za zastupanje sportaša.
Pregovaramo sponzorstva za sportaše.
Ponekad dogovaramo i reklame.
Rast popularnosti je sporedan.
Važna je dodatna zarada.
Znate koliko je život hongkonških sportaša težak.
Gđo So, reporteri čekaju.
Pridružite se Wa Waiju.
U redu.
Samo vi dajte.
G. Lau, koliko se može zaraditi od reklame?
Teško je reći precizno.
Ali nedvojbeno više nego od osvajanja zlatne medalje.
Gđo So?
Dobro, stižem.
Unaprijed vam hvala.
Onda surađujmo.
Bok.
-Bok. -Bok.
Sljedeće će se Olimpijske igre održati u Pekingu.
Nama, hongkonškim sportašima…
To je…
To je od izuzetnog značaja.
Pa…
Kad dođe vrijeme, nadam se da ću moći trčati brže.
Nadam se da ću srušiti vlastiti rekord.
-Svima sretno jesensko slavlje! -Svima sretno jesensko slavlje!
-Treneru Fong, što želite? -Hvala, sam ću.
Govedina je dobra.
Dobro, hvala.
Gill, tvoje omiljene riblje okruglice.
Hvala.
Hvala, i ti jedi.
Treneru Fong, na sljedećim Igrama
želim sudjelovati na 100, 200 i 400 m.
Može.
Tako ste lako pristali.
Da Gai i Keung nisu iznad dobne granice,
trčao bi i štafetu na 4x100 m.
Wa Wai, gle koliko vjere trener ima u tebe.
Ne, samo raspoređujem rizik, kao u utrkama konja.
-Sretno jesensko slavlje. -Sretno jesensko slavlje.
Hej.
Evo.
Uvijek nosiš japanke.
Tvoji prsti!
Ne režeš nokte?
-Nije istina. -Ja ću ti ih odrezati! So Wa Wai!
So Wa Wai!
Hoćeš mandarina?
Wa Wai.
Postavit ću ti mozgalicu.
Zašto Ming trči brže od vlaka?
Zato što Ming trči jako brzo.
Krivo!
Zato što je taj vlak igračka!
Zašto ti i Gill imate isti odgovor?
Zašto ne možeš vjerovati da Ming
stvarno može trčati brže od vlaka?
Stalno pričaš o Gill.
Pozovi je van ako ti se sviđa.
Ne govori budalaštine.
Da to nikad, nikad
nisi rekla pred njom!
Mene ne možeš prevariti, mali.
Vjetar je jak, sunčano je.
Savršeno za pozvati djevojku van.
Wa Wai, već si odrastao.
Idi i pitaj.
Ne čujem te.
Hej!
Ne čujem te!
Wa Wai!
Brže!
Wa Wai!
Uspio si.
Moj je sin trčao brže od vlaka! Wa Wai!
Nemam pojma kako je upao u tučnjavu.
Ja…
Gđice, gdje je Ortopedija?
-Idite liftom na sedmi kat. -Hvala.
Moram ići.
Tužit ćemo ga!
Draga, odvedi me u privatnu bolnicu.
Neka mi specijalist pregleda glavu.
Onaj gad neka plati.
Sam si se spotakao i pao niz stube.
Koga bi tužio?
Odvjetnici su besplatni?
Privatni doktori su besplatni?
G. So, koliko imate u džepu?
Doktor želi da dva mjeseca ležiš u krevetu.
Ako opet iskreneš vrat, ostat ćeš paraliziran.
Mama, baš sam pitao Keunga.
Može me preporučiti kurirskoj kompaniji za koju radi.
Nikako! Po cijele dane treniraš.
I kurir? Noge bi te izdale.
-Tim bolje, bit će mi kao trening. -Nikako.
Naći ću još jedan honorarni posao.
Kin Wai, iduća dva mjeseca prestani igrati košarku nakon škole.
Brini se za svog tatu.
Pomaži mu da ode na zahod.
U nogometnoj sam momčadi.
Halo, je li to Victor?
Ja sam. Tko zove?
Ja sam gđa So.
Možete li Wa Waiju naći neke reklame?
U zadnje ih je vrijeme teško naći.
Olimpijske su daleko.
Nikoga ne zanimaju sportaši za reklame.
Sigurna sam da vi, tako sposobni, možete naći nešto.
Baš ste ljubazni.
Pokušat ću se sutra raspitati.
Hvala vam.
Nazvat ću opet za koji dan.
Može, javit ću vam ako nešto saznam.
Odmorite se, gđo So. Bok.
Evo.
Uzmi.
Novcem vrati medalje.
Uzmi.
Nije dovoljno?
Evo.
U banci imam još više od 3000 dolara.
To je sve što imam.
Uzmi!
Znaš li da je tvoj brat
svaku medalju osvojio krvlju i znojem?
Kako ih možeš prodavati?
Zar te nije sram?
Da, ja sam sramota!
Luzer, za razliku od starijeg brata!
Jesi ikad brinula o meni?
Znaš li što najviše volim jesti?
Kad idemo na božićnu večeru,
na mom tanjuru nikad nema odreska.
Moji su burgeri pecivo bez mesa!
I ja sam ti sin.
Jedina mi je svrha da brinem o Wa Waiju.
Pa sad, eto, zarađujem za to!
Također,
nisam u košarkaškoj momčadi.
U nogometnoj sam,
mama.
Mama.
Keungova je kompanija voljna zaposliti me.
Rekla sam da se ne brineš zbog nas.
Ne, mama.
Više ne želim trčati.
Želim ići zarađivati novac.
Već sam bio na Paraolimpijskim igrama i osvajao zlatne medalje.
Ni za čim ne žalim.
Ne želim gledati kako radiš četiri posla
i kako Kin Wai zarađuje
samo da bih ja mogao nastaviti trčati.
Ne želim da svi patite.
Patit ću i više ako odustaneš, Wa Wai.
Ljudima si uzor jer trčiš.
Ali sad ja sam sebe osuđujem.
U redu, bit će dobro.
Ne brini, može?
Doručak je na stolu.
Dobro.
Koji vrag! Tako te dugo čekam.
Prestani jesti i pokret! Već je 15.30.
Ne, jer sam…
Dosta naklapanja!
Zvao me Paraolimpijski odbor. Žele da ti nosiš baklju.
Ne, treneru Fong.
Više nisam atletičar.
Sad sam kurir.
Stvarno više nećeš trčati?
Na idućim će ti Igrama biti više od 30.
Mogla bi ti biti zadnja prilika.
Treneru Fong.
Moj se tata još ne može vratiti na posao.
Mogu zaraditi nekih 7000 dolara mjesečno
na trenutnom poslu.
Nakon probnog roka dobit ću 13. plaću.
Vratim li se trčanju,
dobivat ću samo 3000 dolara državne potpore mjesečno.
Olimpijska je baklja ranije sletjela u Hong Kong iz Ho-Ši-Mina.
Počinje štafetna predaja baklje u Hong Kongu.
Hong Kong je u toj štafeti prvi put sudjelovao 1964.,
pred Olimpijske igre u Tokiju.
Gradu je ovo druga štafetna predaja.
Jutros je u 8
počela predaja baklje
na trgu Centra za kulturu Hong Konga.
Slavni i sportaši udružit će se u štafeti.
Štafeta će trajati osam sati,
prolazeći kroz čitav grad.
Gomile uz put drže državnu zastavu i zastavu HKSAR-a
dok im nosači baklje u trku mašu.
Kakav spektakl.
Svatko želi osobno posvjedočiti značajnoj predaji olimpijske baklje.
ODBROJAVANJE DO OLIMPIJSKIH
HONG KONG U LOVU NA NOVU ČUDESNU POBJEDU
Zdravo, Victore. Ovdje gđa So.
Gđo So? Što je bilo?
Zar niste rekli da ne možete srediti reklamu
jer su Olimpijske daleko?
Uskoro su Igre u Pekingu. Možete li mu naći nešto?
Naravno, ali čuo sam da je Wa Wai prestao trčati.
U tom bi slučaju bilo teško,
osim ako bude trčao.
Hoće! Nikad nije rekao da odustaje.
Wa Wai! Trči brže, pužu!
Wa Wai,
sredila sam ti neke reklame.
S tim novcem možeš nastaviti trčati.
Molim? Reklame?
-Dobro, naša je ekipa spremna. -Baš slatko.
Baš si sladak, jako je lijepo.
Možeš li se prestati smijati?
Stvarno mu sličiš.
Ne, mama.
Stvarno, ne mogu ja ovo.
-Izgledaš sjajno! -Zar ne?
Da, kao Čudesni dječak, glavom i bradom.
Klijentu će se svidjeti.
Stvarno, klijentu će se svidjeti.
Hej, spreman je.
Dobro, Wai. Isprobajmo.
Gđo So.
Ispregovarao sam neka sponzorstva.
Majice, hlače, obuća, čarape i zdravi napitci.
Potpišite ovdje. Poslat će vam ih kući.
-Gledaj ovamo, Wa Wai. -Besplatno?
-Da, to su vam sponzorstva. -U redu.
Stvarno? Tako su darežljivi?
Nisu oni darežljivi.
Nego sam ja sposoban.
Stvarno trčiš danas.
Nisi Čudesni dječak.
Kako to možeš reći?
Kako je bilo?
Koje vrijeme?
Vratio si se na ono iz Atlante.
To je normalno, godinu i pol nisi trenirao.
Imaš samo osam mjeseci do Igara u Pekingu.
Znam.
Trebaju ti reklame da nastaviš.
Drž' se.
Nadoknadimo propušteno.
Start ti je spor,
pa ih možeš sustići tek nakon 50 m.
Zato je 200 m najbolja disciplina za tebe.
Jer ćeš ih stići sustići.
No problem je i tvoja ravnoteža.
Na stazi od 200 m ima zavoja.
Moraš početi vježbati na vanjskoj stazi.
Trči prema ovoj liniji i staza će postati ravna.
Čak i ako potraje duže, umanjuje nagib zavoja.
-Novi okusi. -Probajte.
Je'n, dva.
Ponovo.
Spor start ti je najveća slabost.
Nosiš slušni aparat, pa sporo reagiraš.
Zadnji čuješ pucanj.
Je'n, dva.
Je'n, dva, smiješak.
Za bolji se rezultat
moramo usredotočiti na tvoj start.
Ti si So Wa Wai?
-Jesam. -Ajme! Baš si zgodan!
Baš si sladak!
Prsti su mi preslabi.
Vježbaj dok ne uspiješ.
Ni prije ovoga nisi bio slavan.
Moramo probati nove načine sustizanja.
Vježbat ću ti i prste.
Dobro je i 0,1 sekundu brže.
Ponovo.
Više, gdje mi je ruka.
Vidiš li je?
Niže, iskoračuj.
Možeš li više? Ovdje.
Požuri.
-Niže. -Više. Ovdje.
Niže. Diž' se!
-Brže! -Više!
-Ponovo! -Brže!
Niže!
Više!
Evo.
Diži se. Nastavi.
Ne mogu, moram trčati.
Začepi i uradi to.
Možemo li sad trenirati?
Briga te za kvalifikacije?
Dobro.
Stiže.
Prvo treniraj.
Gđo So.
Victore, rekla sam da nema više reklama.
Wa Waijevo je vrijeme lošije i od onog u Atlanti.
Sad mora naporno trenirati.
Ispregovarao sam vam ove ugovore za ovaj tjedan.
Pogledajte ovaj.
Nećemo ih odraditi.
Prvo pogledajte cijenu.
O čemu se još premišljate?
Ovo je za Wa Waija najprofitabilnije vrijeme.
Razmišlja li što će kad se umirovi?
U Hong Kongu
se i običnom sportašu teško uzdržavati u mirovini, a kamoli
nekomu poput Wa Waija.
Zaradite mu još novca.
Tako mu, kao mama, zaista možete pomoći.
Postoji izreka
koja baš odgovara sportašima.
„Slava je prevrtljiva.“
Nikad ne potraje.
Zar da prvak
smrdi kao skitnica?
Rez!
Sjajno. U ovom dijelu…
Ide glatko, zar ne?
Baš mi je žao.
Malo kasni zbog treninga.
Pet sati je malo?
Vi ćete nam platiti prekovremene?
Kasni li i na utrke?
Znam,
ali i ja trebam odmor.
Što je bilo? Što nije u redu?
Redatelj…
Rekao je…
Rekao je da sam predobro govorio, da ne zvuči kao ja.
Tražio me da namjerno zamuckujem, kako bih zvučao kao spastičar.
Želim dobiti obrazloženje.
Samo slušaj redatelja.
Radi što kaže.
Pokušaj zamuckivati.
-Zamuckuj i pravi se glup. -On…
I ne pričaš tečno, zar ne?
Idi i završi snimanje.
Vrati se.
Pokušaj opet.
Silovitije prstima.
Vrati se.
Još jednom.
Hej!
Što to radiš?
Želim trčati, a ne vježbati ovo!
Dobro, zaboravi!
Zaboravi!
Pokušavam pomoći!
Ali ti želiš samo po svom!
Hoćeš nastaviti gubiti vrijeme?
Znam samo da je moj pristup gledanje naprijed,
a ne buljenje u ovo!
Da, znam da sporo startam.
Ali zato stalno sustižem i guram naprijed.
Tako mi je i u životu.
Sustižem odozada!
Wa Wai.
TV intervju koji je Victor dogovorio prebačen je na sutra.
Sutra moram trenirati.
Dobro. Tražit ću Sportski institut da te puste.
Da me puste?
Nemam više vremena!
Dobro.
Onda ću tražiti Victora da odgodi.
Rekla si da je samo jedan.
Zašto ih je sve više?
Bit ćeš gotov nakon ovih nekoliko.
Drž' se.
Mama, samo želim trčati.
Wa Wai.
Ne možeš cijeli život trčati.
Za te ćeš reklame dobit par stotina tisuća.
Samo trči malo manje.
Da trčim malo manje?
Da sam kao dijete otrčao i jedan krug manje,
rekla bi mi da tako ne može!
Sad ti je sve u redu.
Ključ je kod mene.
Rez.
Pregledajmo snimku.
Dobro, pregledajte snimku.
-Mogu li posuditi utičnicu? -Gotovi smo.
Da napunim mobitel.
-Naravno. -Hvala.
Dobra je. Pripremite iduću scenu.
-Može. -Ova je dobra, promijenite scenu.
Što je bilo? Jeste li pronašli Wa Waija?
Mobitel mi je prazan.
On je u sljedećoj sceni.
Da, dobro.
-Gđo So. -Da?
Razgovarajte s njim.
Ako danas ne dođe,
tužit će me.
I vi ćete morati platiti.
-Dogovoreno. -Dobro.
Možda je gužva u prometu.
Mogu ga pronaći kad mi se napuni mobitel.
Morate ga naći.
Požurite. Pomozite mi.
Dakle, 58 puta.
Što 58 puta?
Mama te zvala 58 puta.
Gđa So je zabrinuta zbog tebe i želi da zaradiš više.
A možeš i reći Victoru da te ja mogu zamijeniti.
Tako je.
Jednom je htio da poziram kao da sam u startu.
Pa mi je rekao da okrenem glavu gore.
Čekaj, kako da je okrenem?
-Također… -Wa Wai!
Jesam li ti kupila mobitel da slušaš pjesme?
-Hajde. -Zašto se ne javljaš?
Ne bježi!
Čekali smo te osam sati!
-Gđo So… -Moramo im platiti za to!
-Popijte vode. -Pomozi mi s njim!
Ako ne sluša vas, zašto bi mene?
Slušat će svoju curu.
Hej! Pazi što pričaš!
Toliko dugo ti se sviđa, ali ne usuđuješ joj se reći.
Ja ću ako ti nećeš.
Oduvijek te tretira kao da si mu cura.
Više od deset godina nemaš dečka.
On je dobar, zašto ga ne uzmeš u obzir?
Gđo So.
Wa Wai nije muškarac mojih snova.
Postoje stvari
koje želim zakopati u srcu i zadržati za sebe.
Zašto ih iskopavaš?
Htjela sam ti pomoći.
Ne želiš ti meni pomoći.
Želiš me kontrolirati.
Želim ti pomoći da nađeš nekoga tko će ti rezati nokte na nogama.
Ne treba mi nitko rezati nokte.
Sam ću ih rezati!
Sam ćeš? Dobro, samo daj.
Odreži ih sad. Pokaži mi!
U zadnjih si deset godina osvojio tolika zlata.
Govorila sam si da je moj sin genij.
Moj sin je izvanredna osoba.
Ali možeš li se nakon ovih Igara još natjecati?
Uskoro se nitko više neće sjećati tko je So Wa Wai.
Kad tate i mene ne bude bilo, tko će se brinuti o tebi?
Završit ćeš na državnoj potpori.
Mogu opet biti kurir.
U tom ti je pomogao prijatelj.
Tko bi te inače primio?
Na njegovom bih mjestu radije uzela nekog normalnog.
Nikad me nisi tretirala kao normalnu osobu.
Otkako sam bio mali, tretiraš me kao hendikepiranog.
Rodila si mog brata jer sam hendikepiran.
Dala si mi da trčim jer sam hendikepiran.
I prihvatila si toliko reklama jer sam hendikepiran.
Wa Wai, znam da je teško biti hendikepiran.
Ali teško je i biti mama hendikepirane osobe.
Otkako si rođen
svi su krivili mene.
Kad sam te dala na trening,
tvoj me tata pitao zašto te tjeram da trčiš na Igrama.
Kad nisi mogao hodati, tjerala sam te.
Svi su upirali prstom u mene i grdili me:
„Sin ti plače, a ti ga još tjeraš.
Zar nemaš srca?“
Wa Wai,
nitko te ne krivi što si hendikepiran.
Svi su krivili samo mene.
Wa Wai kao malen nije mogao ni hodati.
Tko bi pomislio da će postati svjetski prvak?
Ako ste spremni vjerovati,
sve je moguće.
I spor početnik može pobijediti.
Vjerujem.
Osiguranje Seon Bon.
Donijela sam vina.
Treneru Fong.
Ponesite u Peking i uživajte polako.
Možete mi ga dati sutra na aerodromu.
Ne idem sutra.
Što je bilo?
Molim vas, pazite mi na njega.
Wa Wai je odrastao.
Ne treba me da pazim na njega.
Trčanje je jednostavno.
Možeš samo naprijed,
pa se ne možeš izgubiti.
No u životu je drugačije.
Mislim da Wa Wai sad najviše treba vas.
Treneru Fong.
Vjerujete li da Wa Wai nije običan?
Vjerujem u njega.
Ako on kaže da može,
onda može.
Favorit So Wa Wai iz Hong Konga je razočarao,
završava treći s 12,38 sekundi.
Počinje utrka na 400 m za muškarce klase T36.
Svi su atletičari na startnoj liniji.
Favorit publike,
So Wa Wai, podbacio je u utrci na 100 m,
bio je tek treći.
Pogledajmo može li danas biti bolji.
Utrka na 400 m za muškarce klase T36.
Na mjesta.
Pozor…
Utrka je počela, svi su startali jako dobro.
U četvrtoj je stazi samopouzdani Kinez Zheng Hai Feng.
U prvom je zavoju na 100 m već prešao Ukrajinca Viktora Buku.
Rus mu je za petama,
dok Hongkonžanin So Wa Wai zaostaje u prvih 200 m.
Pitam se može li ih sustići.
U zadnjih 100 m
Zheng Hai Feng ima ogromnu prednost.
Vrijeme mu je 54,14 sekundi.
Ukrajini ide srebro a Rusiji bronca.
So Wa Wai završava šesti.
Vjerujem da je i sam iznenađen očajnim nastupom.
Kao što sam i rekla, plastična vrećica ne pali.
Umjesto da jako plačeš, jako trči.
Ne brini, bit će dobro kad završim.
Ne boj se.
Strahom gubiš pola bitke.
Nisam izgubio samo pola bitke.
Izgubio sam već dvije utrke.
Točno.
Čega se onda više bojati?
-Mama. -Da?
Znaš li zašto Ming trči brže od vlaka?
Zato što…
Ima Čudesnu mamu.
Poštedi me.
Čudesni je dječak
od nje napravio Čudesnu mamu.
Wa Wai.
Hodaš sporije od drugih,
ali trčiš brže od njih.
Gledaj mamu.
Pozor, kreni.
-Gledaj mamu. -Gledaj mamu.
-Pozor. -Pozor.
-Kreni. -Kreni.
-Gledaj mamu. -Gledaj mamu.
-Pozor, kreni. -Pozor, kreni.
-Gledaj mamu! -Gledaj mamu!
-Pozor, kreni! -Pozor, kreni!
-Gledaj mamu! -Gledaj mamu!
-Pozor, kreni! -Pozor, kreni!
Vrijeme je, Čudesni.
Vrijeme da zasjaš.
Wa Wai.
Znaš li kad izgledaš najviše kul?
Kad?
-Wa Wai! -Wa Wai!
SO WA WAI, STAZA 7
Kad počneš trčati,
zamisli da te ja gledam na cilju.
Hodaj!
IGRE U PEKINGU 2008.
Wa Wai.
Hodaš sporije od drugih,
ali trčiš brže od njih.
Želim trčati brže.
Odsad ću ja trčati s tobom.
Gledaj mamu!
Pozor.
Kreni.
Brže!
Znam da ja to mogu.
Vjeruj mi, svidjet će ti se.
Osvojit ću ti ja hrpu i hrpu zlatnih medalja.
NOVI SVJETSKI REKORD, 24,65 SEKUNDI
To!
Nevjerojatan je!
Wa Wai je pobijedio, djede. To!
Wa Wai!
Pobijedio si! Wa Wai, nevjerojatan si!
U FINALU NA 200 M KLASE T36 NA PARAOLIMPIJSKIM IGRAMA U PEKINGU
SO WA WAI JE S 24,65 SEKUNDI SRUŠIO VLASTITI SVJETSKI REKORD.
JOŠ UVIJEK DRŽI PARAOLIMPIJSKI REKORD U TOJ DISCIPLINI.
KRAJ
Prijevod titlova: Mario Komljenović